Nominasies vir die 2012 kykNET Fiestas bekendgestel | LitNet
Nominasies vir die glansryke kykNET Fiestas – 'n swierige toekenningsgeleentheid waar Afrikaans se talentvolste, opkomende en gevestigde kunstenaars vereer word – is gisteraand aangekondig.
Die Fiestas-nominasies word gekies uit produksies wat tydens 2011 op die planke gebring is by kunstefeeste landswyd. Wenners uit die 16 kategorie? asook drie Lewensbydraes sal bekendgestel word tydens 'n glansproduksie waar kategoriewenners die verhoog sal deel met van die land se beste kunstenaars. Hierdie jaar word die Fiestas, wat reeds beskryf word as dieOscars van die Afrikaanse teaterbedryf, op 23 Februarie 2012 in die Kunstekaap aangebied en beloof om 'n feestelike extravaganza te wees.
Karen Meiring, kanaalhoof van kykNET, sê vanjaar se nominasies is weereens van hoogstaande gehalte: "Feeste het die tuiste van die Afrikaanse teaterbedryf geword. Hulle verteenwoordig 'n bymekaarkoms en viering van die Afrikaanse kultuur, en daarom wil kykNET graag erkenning gee aan kunstenaars vir uitnemende werk. Die Fiestas is 'n skaamtelose vertoonvenster om die stand, talent en toekoms van Afrikaans te vier, maar dit is ook 'n klop op die skouer vir élke fees en élke kunstenaar wat ons vermaak en raak met hul talent."
Meiring verduidelik dat die verskillende feeste nominasies mag maak vir die verskillende Fiestas kategorieë uit produksies wat by hul fees gedebuteer het in 2011. Die nominasies word dan aan 'n onafhanklike beoordeelaarspaneel wat al die feeste en Produksies bygewoon het voorgelê, wat deur middel van stemming besluit wie die finale vyf genomineerdes, asook die wenners in elke kategorie sal wees.
Kykers het egter ook die geleentheid om vir twee kategorieë te stem om sodoende 2011 se Gewildste Fiësta Aanbieder asook die jaar se Gewildste Fees te kies. Die wenners in hierdie kategorieë sal deur 'n SMS-stemming bepaal word, en die publiek het tot 31 Januarie 2012 om vir hierdie gewildheidspryse te stem. Nominasies virGewildste Fiesta Aanbieder is Andries Vermeulen, Bobby van Jaarsveld, Erik de Milander, Wicus van der Merwe en Willem Botha. Die Gewildste Fees nominasies is Aardklop, Innibos, KKNK, Huisgenoot Skouspel en Woordfees.
Gerben Kamper ('n Lewe in die Teater)
Marthinus Basson ('n Lewe in die Teater)
Marion Holm ([email protected])
Flicker (directed by Gerard Bester)
Proximity, Loss and Hearing (directed by Nicola Elliot)
Serge Alain Nitegeka (…and walk in my shoes)
'n Lewe in die Teater
Die kykNET Fiestas toekenningsaand vind plaas op 23 Februarie 2012 om 19:30 by die Kunstekaap in Kaapstad. Kaartjies is beskikbaar by Computicket teen R120. 'n Spesiale uitsending van die Fiestas-toekenningsaand sal ook op Donderdag 1 Maart 19:30 uitgesaai word op kykNET kanaal 111 op DSTV.